Avviż Nru Paġna Dawn it-testi huma disponibbli fuq: Lingwa tal-kawża: l-Ungeriż Fil-każ fejn hija d-Direttiva tal-2009 li għandha tiġi applikata, jista' wieħed, f'azzjoni kontra deċiżjoni li tapprova kodiċi ta' netwerk jew li tiddetermina l-kontenut tiegħu, jikkunsidra bħala "parti affettwata" fis-sens tal-Artikolu 41(17) tal-imsemmija direttiva negozjant detentur ta' awtorizzazzjoni li għandu interess ekonomiku, bħalma huwa l-każ inkwistjoni, jew il-parti affettwata tista' biss tkun il-persuna li tamministra n-netwerk awtorizzata tagħti bidu għall-proċedura ta' approvazzjoni tal-kodiċi? Fil-każ fejn hija d-Direttiva tal-2003 li għandha tiġi applikata, l-approvazzjoni jew l-emenda, skont il-każ, tal-Kodiċi ta' netwerk inkwistjoni f'dan il-każ taqa', sa fejn din tikkonċerna l-eżami tal-applikazzjonijiet għal allokazzjoni ta' kapaċità, taħt is-sitwazzjonijiet imsemmija fl-Artikolu 25(5) jew (6) tal-imsemmija direttiva? Fil-każ fejn il-kwistjoni hawnhekk hija sitwazzjoni kkontemplata fl-Artikolu 25(6) tad-Direttiva tal-2003, jista' wieħed, f'azzjoni kontra deċiżjoni li tapprova kodiċi ta' netwerk jew tiddetermina l-kontenut tiegħu, jikkunsidra bħala "parti affettwata" negozjant detentur ta' awtorizzazzjoni li għandu interess ekonomiku, bħal fil-każ inkwistjoni, jew il-parti affettwata tista' biss tkun il-persuna li tamministra n-netwerk awtorizzata tibda proċedura ta' approvazzjoni tal-kodiċi? Kif għandu jiġi interpretat l-Artikolu 25(11) tad-Direttiva tal-2003, li jipprevedi li l-ilmenti msemmija fil-paragrafi (5) u (6) ma għandhomx jippreġudikaw l-eżerċizzju tar-rimedji ġudizzjarji previsti mid-dritt Komunitarju u nazzjonali, jekk mir-risposti għad-domandi ta' qabel din jirriżulta li d-dritt nazzjonali jissuġġetta t-tressiq tal-azzjonijiet għal kundizzjonijiet iktar rigorużi minn dawk li jirriżultaw minn din id-direttiva jew mid-dritt Komunitarju? Lingwa tal-kawża: il-Ġermaniż Fil-każ ta' risposta fl-affermattiv għall-ewwel domanda, uffiċjal jista', fl-assenza ta' ġustifikazzjoni fis-sens tal-Artikolu 52(1) tal-Karta u tal-Artikolu 6 tad-Direttiva (ara, f'dan ir-rigward, it-tielet domanda), jinvoka l-applikabbiltà diretta tal-Artikolu 21 tal-Karta u tal-Artikolu 2 tad-Direttiva fi proċedura intiża sabiex jittieħdu inkunsiderazzjoni perijodi mwettqa qabel id-dħul fis-servizz tiegħu anki meta ma jkunx ħareġ bil-pensjoni tal-irtirar fil-mument meta jibda l-proċedura, u dan fid-dawl tal-fatt, b'mod partikolari, li, skont id-dritt nazzjonali, jekk is-sitwazzjoni legali ma tkunx inbidlet fil-mument meta dan joħroġ bil-pensjoni tal-irtirar, l-effetti legali taċ-ċaħda tat-talba tiegħu għat-teħid inkunsiderazzjoni ta' dawn il-perijodi jkunu jistgħu jiġu invokati fil-konfront tiegħu fi proċedura għall-kalkolu tal-punti tal-irtirar tiegħu jew meta jressaq talba ġdida għat-teħid inkunsiderazzjoni tal-perijodi inkwistjoni? Fil-każ ta' risposta fl-affermattiv, l-inugwaljanza fit-trattament hija ġġustifikata fis-sens tal-Artikolu 52(1) tal-Karta u tal-Artikolu 6(1) jew (2) tad-Direttiva mill-intenzjoni li għall-persuni li d-data tat-twelid tagħhom kienet wara d-data tal-bidu tas-sena skolastika fis-sena meta bdew l-iskola kif ukoll għall-persuni li jsegwu edukazzjoni ta' livell superjuri estiża u li, għal din ir-raġuni, ikollhom jibqgħu jistudjaw wara li jkunu għalqu t-18-il sena sabiex jispiċċaw l-istudji tagħhom, jiġu applikati l-istess kundizzjonijiet bħal dawk applikabbli għall-persuni li jispiċċaw mill-kulleġġ jew mill-istabbiliment ta' edukazzjoni teknika jew professjonali qabel jagħlqu t-18-il sena, anki meta l-possibbiltà li jittieħdu inkunsiderazzjoni l-perijodi ta' studji mwettqa wara t-18-il sena ma hijiex limitata għal dawn il-każijiet? mill-intenzjoni li mill-kalkolu tad-drittijiet għal-pensjoni jiġu esklużi l-perijodi li matulhom il-persuna kkonċernata ġeneralment ma teżerċita ebda attività professjonali bi ħlas u għalhekk ma tħallas ebda kontribuzzjoni? L-inugwaljanza fit-trattament imsemmija iktar 'il fuq tista' tiġi ġġustifikata irrispettivament mill-fatt li, inizjalment, lanqas ma huwa meħtieġ li titħallas kontribuzzjoni fir-rigward tal-perijodi ta' studji mwettqa f'kulleġġ jew fi stabbiliment ta' edukazzjoni teknika jew professjonali wara l-età ta' 18-il sena u li, fil-każ li sussegwentement dawn il-perijodi jittieħdu inkunsiderazzjoni għall-finijiet tal-kalkolu tad-drittijiet għall-pensjoni, ikun fi kwalunkwe każ meħtieġ li titħallas kontribuzzjoni partikolari għal dan il-għan? minħabba li l-fatt li, għall-finijiet tal-assigurazzjoni tal-irtirar, ma jittieħed inkunsiderazzjoni ebda perijodu preċedenti għad-dħul fis-servizz imwettaq qabel l-età ta' 18-il sena għandu jitqies li huwa ekwivalenti għall-iffissar, "fir-rigward ta' skemi ta' sigurtà soċjali professjonali, ta' età għall-parteċipazzjoni jew intitolament għall-benefiċċji" fis-sens tal-Artikolu 6(2) tad-Direttiva? Lingwa tal-kawża: il-Ġermaniż Fil-każ ta' risposta fl-affermattiv, u fl-assenza ta' ġustifikazzjoni skont l-Artikolu 52(1) tal-Karta u l-Artikolu 6 tad-Direttiva (ara, b'mod partikolari dwar dan is-suġġett id-domanda 3), uffiċjal jista' jinvoka l-effett dirett tal-Artikolu 21 tal-Karta u tal-Artikolu 2 tad-Direttiva fi proċedura għall-iffissar tal-pożizzjoni tiegħu fl-iskala ta' remunerazzjoni anki meta jkun diġà kiseb qabel, fuq talba tiegħu, titjib fid-data ta' referenza għall-kalkolu tal-avvanz tiegħu fl-iskala taħt l-iskema l-ġdida? Fil-każ ta' risposta fl-affermattiv għad-domanda 1, huwa ġġustifikat li tinżamm temporanjament, fl-okkażjoni tal-introduzzjoni ta' sistema mhux diskriminatorja għall-uffiċjali l-ġodda, distinzjoni f'termini ta' skala ta' remunerazzjoni bejn, minn naħa, l-uffiċjali vantaġġati li ma għażlux l-iskema l-ġdida u, min-naħa l-oħra, l-uffiċjali li jibqgħu żvantaġġati minkejja l-fatt li jkunu għażlu l-iskema l-ġdida, differenza fit-trattament fis-sens tal-Artikolu 52(1) tal-Karta u tal-Artikolu 6 tad-Direttiva, għal raġunijiet dedotti mill-ekonomija amministrattiva u miż-żamma tad-drittijiet miksuba, kif ukoll mill-protezzjoni tal-aspettattivi leġittimi, anki jekk il-leġiżlatur nazzjonali ma jkunx meħtieġ li jikseb il-kunsens tal-imsieħba soċjali meta jistabbilixxi r-regoli tal-iskema ta' avvanz u jkun marbut biss bil-limiti kostituzzjonali tal-protezzjoni tal-aspettattivi leġittimi, li ma teħtieġx iż-żamma tad-drittijiet miksuba kollha għaż-żamma b'mod sħiħ tal-iskema preċedenti għall-uffiċjali ffavoriti li ma jkunux għażlu l-iskema l-ġdida; anki kieku kien possibbli għal-leġiżlatur nazzjonali f'dan il-kuntest li jiżgura l-ugwaljanza tal-uffiċjali billi jippermetti t-teħid inkunsiderazzjoni tal-perijodi mwettqa qabel l-età ta' 18-il sena filwaqt li jżomm ukoll ir-regoli dwar l-avvanz applikabbli għall-uffiċjali li kienu vittmi ta' diskriminazzjoni sal-lum; anki jekk ix-xogħol amministrattiv li jirriżulta minn dan minħabba n-numru għoli ta' talbiet li jistgħu jkunu mistennija kien konsiderevoli, mingħajr ma l-ispiża li dan jirrappreżenta tkun toqrob, anki mill-bogħod, għas-somma tal-ammonti li ser jitilfu l-uffiċjali żvantaġġati meta mqabbla mal-uffiċjali vantaġġati u li ser ikompli jitilfu fil-futur; anki jekk il-perijodu tranżitorju li matulu l-inugwaljanza fit-trattament bejn uffiċjali tinżamm għandha tkompli għal għexur ta' snin u tikkonċerna l-parti l-kbira tal-uffiċjali kollha matul perijodu ta' żmien twil ħafna (minħabba l-iffriżar tar-reklutaġġ ta' uffiċjali pubbliċi ġodda); anki jekk l-iskema kienet ġiet introdotta b'effett retroattiv, retroattività li tibdel, bi ħsara tal-uffiċjali, il-leġiżlazzjoni l-iktar favorevoli għalih, li, fid-dawl tas-supremazija tad-dritt tal-Unjoni, għandha f'kull każ tkun applikata bejn l-1 ta' Jannar 2004 u t-30 ta' Awwissu 2010 u li kien talab l-applikazzjoni tagħha għall-każ personali tiegħu anki qabel l-adozzjoni tal-liġi l-ġdida li temendaha? Fil-każ ta' risposta negattiva għad-domandi 1 u 2 jew ta' risposta fl-affermattiv għad-domanda 3: Skema legali li tipprovdi għal terminu ta' avvanz itwal għall-perijodi ta' impjieg fil-bidu tal-karriera u li jagħmlu iktar diffiċli t-tranżizzjoni għall-iskala ta' remunerazzjoni sussegwenti twassal għal inugwaljanza fit-trattament indiretta bbażata fuq l-età? Fil-każ ta' risposta fl-affermattiv, din l-iskema hija proporzjonata u neċessarja jekk jittieħed inkunsiderazzjoni l-fatt li fil-bidu tal-karriera, l-uffiċjal jkollu inqas esperjenza professjonali? Fil-każ ta' risposta fl-affermattiv għad-domanda 3: Skema legali li tieħu inkunsiderazzjoni "perijodi oħra" kompluti sa tliet snin u bin-nofs għat-tliet snin sussegwenti, anki jekk dawn il-perijodi la kienu ddedikati għat-taħriġ u lanqas biex tinkiseb esperjenza professjonali, hija diskriminazzjoni bbażata fuq l-età? Fil-każ ta' risposta fl-affermattiv, din l-inugwaljanza fit-trattament hija ġġustifikata mill-ħtieġa tal-prevenzjonit tad-deterjorazzjoni tas-sitwazzjoni fl-iskala ta' remunerazzjoni tal-uffiċjali (li manifestament jikkonċerna lill-uffiċjali l-ġodda wkoll) li ma kkompletawx, qabel l-età ta' 18-il sena, perijodi li jistgħu jiġu kkunsidrati għall-finijiet tal-avvanz tagħhom, minkejja li perijodi oħra kkompletati wara l-età ta' 18-il sena jistgħu wkoll jittieħdu inkunsiderazzjoni? Fil-każ ta' risposta fl-affermattiv għad-domanda 4.a u risposta fin-negattiv għad-domanda 4.b u fl-istess waqt risposta fl-affermattiv għad-domanda 3 jew fil-każ ta' risposta fl-affermattiv għad-domanda 5 u risposta fin-negattiv għad-domanda 5.b: L-aspetti diskriminatorji li għalhekk tippreżenta l-iskema l-ġdida għandhom bħala konsegwenza li l-inugwaljanza fit-trattament li tagħha huma vittmi l-uffiċjali ma tibqax iġġustifikata inkwantu fenomenu tranżitorju? Lingwa tal-kawża: il-Ġermaniż Jekk l-ewwel domanda preliminari tingħata risposta fl-affermattiv, għandhom isiru d-domandi l-oħra li ġejjin: Il-punt 14 tal-Anness I tad-Direttiva 85/337 jipprekludi dispożizzjoni tad-dritt nazzjonali li, fil-qasam ta' estrazzjoni ta' gass naturali, tassoċja l-limiti indikati f'dan l-anness, mhux mal-estrazzjoni inkwantu tali, iżda mal-"produzzjoni għal kull xaft"? Id-Direttiva 85/337 għandha tiġi interpretata fis-sens li, f'każ bħal dak fil-kawża prinċipali, jiġiferi quddiem talba għal awtorizzazzjoni ta' tentattiv ta' estrazzjoni ta' gass naturali fil-kuntest ta' tħaffir esploratorju, l-amministrazzjoni, sabiex tistabbilixxi jekk jeżistix obbligu ta' evalwazzjoni tal-effetti fuq l-ambjent, hija obbligata biss li teżamina l-proġetti kollha tal-istess natura mill-perspettiva tal-effett kumulattiv tagħhom, f'dan il-każ it-tħaffir kollu operat fit-territorju tal-komun? Lingwa tal-kawża: l-Ungeriż Il-kampjuni msemmija fl-Artikolu 11(2)(b) tar-Regolament tal-Kunsill Nru 338/97 koperti mill-permessi jew miċ-ċertifikati kkunsidrati bħala nulli skont l-Artikolu 11(2)(a) għandhom kollha jiġu maqbuda u jistgħu kollha jiġu kkonfiskati jew għandhom jiġu maqbuda u jistgħu jiġu kkonfiskati biss dawk li huma effettivament affettwati mir-raġuni għal nullità? Lingwa tal-kawża: l-Olandiż Jekk il-kunċett ta' "li jridu jitħallsu" jirreferi għad-data ta' bidu tal-pensjoni mogħtija b'effett retroattiv: Tista' din l-interpretazzjoni tiġi kkonċiljata mal-fatt li l-benefiċjarju ta' pensjoni li jaqa' taħt l-Artikolu 27 tar-Regolament (KEE) Nru 1408/71 ma jistax, skont il-leġiżlazzjoni Olandiża, jaffilja ruħu bl-istess effett retroattiv ma' assigurazzjoni ta' kura medika? Lingwa tal-kawża: L-Isvediż Jekk id-Direttiva 2006/114 dwar reklamar qarrieqi u komparattiv hija applikabbli skont id-domanda 2, taħt liema kundizzjonijiet bażiċi, il-miżuri ineżami quddiem is-Stockholms tingsrätt (użu ta' isem ta' prodott, numru ta' prodott u kodiċi anatomiku terapewtiku għall-prodott mediċinali, applikazzjoni ta' prezz fiss għall-prodott mediċinali, provvista' ta' informazzjoni dwar il-prodott mediċinali fir-reġistru nazzjonali tal-prodotti mediċinali (NPL), għoti ta' identità NPL lill-prodott mediċinali, disseminazzjoni ta' fuljett informattiv dwar il-prodott mediċinali, provvista tal-prodott mediċinali permezz ta' servizz ta' ordni elettroniku għas-servizzi tas-saħħa u l-provvista ta' informazzjoni dwar prodott mediċinali permezz ta' pubblikazzjoni maħruġa minn organizzazzjoni nazzjonali professjonali) jikkostitwixxu reklamar fis-sens tad-Direttiva 2006/114? Lingwa tal-kawża: L-Isvediż Jekk ir-risposta li tingħata għat-tielet domanda tkun fis-sens tal-applikabbiltà tad-Direttiva 2006/114, taħt liema kundizzjonijiet il-miżuri bħala prinċipju suġġetti għall-evalwazzjoni tal-iStockholms tingsrätt [jiġifieri, l-użu jew t-tqegħid ta' denominazzjoni, ta' kodiċi ta' prodott u ta' kodiċi ta' klassifikazzjoni anatomika, terapewtika u kimika (Kodiċi ATC) fuq il-prodott mediċinali; applikazzjoni ta' prezz fiss għall-prodott mediċinali, avviż ta' informazzjoni dwar il-prodott mediċinali fir-reġistru nazzjonali tal-prodotti mediċi (ir-Reġistru NPL); applikazzjoni ta' identifikatur NPL għall-prodott mediċinali; diffużjoni ta' monografiji magħmula fuq il-prodott mediċinali; distribuzzjoni tal-prodott mediċinali u tal-informazzjoni dwar dan il-prodott mediċinali permezz ta' servizz elettroniku ta' kontroll għas-servizzi tas-saħħa u fuq is-sit tal-internet tiegħu stess; avviż ta' informazzjoni dwar il-prodott mediċinali permezz ta' pubblikazzjoni maħruġa minn organizzazzjoni professjonali nazzjonali; avviż ta' informazzjoni dwar il-prodott mediċinali; avviż ta' informazzjoni dwar il-prodott mediċinali fid-database msejħa Apotekets Centrala Artikelregister (id-Database ACA) u b'hekk f'reġistru li huwa marbut magħha (ir-Reġistru JACA); avviż ta' informazzjoni dwar il-prodott mediċinali f'database nazzjonali dwar l-prodotti mediċi (id-Database SIL); avviż ta' informazzjoni dwar il-prodott mediċinali permezz tas-sistema ta' terminali ta' Apoteket (is-Sistema ATS) jew ta' sistema ta' ġestjoni ekwivalenti; trażmissjoni ta' informazzjoni dwar il-prodott mediċinali u dwar dak ta' fornitur konkorrent fil-korrispondenza mal-prattiki mediċi u ma' organizzazzjoni ta' pazjenti; promozzjoni tal-prodott mediċinali; miżuri dwar is-sorveljanza farmaċewtika tal-prodott mediċinali u ta' prodott mediċinali konkorrenti; nuqqas li tingħata informazzjoni dwar id-differenzi ddokumentati u rilevanti bejn il-prodotti; nuqqas li tingħata informazzjoni dwar il-komponenti tal-prodot mediċinali u dwar l-evalwazzjoni tal-prodott mediċinali mil-Läkemedelsverket (l-Aġenzija Svediża tal-Prodotti Mediċinali); nuqqas li tingħata informazzjoni lis-settur tal-isptarijiet dwar l-evalwazzjoni tal-prodott mediċinali mill-Kumitat Xjentifiku tal-Läkemedelsverket; iż-żamma ta' ċertu livell ta' prezz għall-prodott mediċinali; indikazzjoni li t-tul ta' validità tal-preskrizzjoni għall-prodott mediċinali hija ta’ tlett xhur; il-kunsinna tal-prodott mediċinali fl-ispiżerija ta’ preferenza tal-prodott mediċinali konkorrenti minkejja li jkun dan tal-aħħar li jkun ġie preskritt lill-pazjent; tagħmilha iktar diffiċli u tostakola d-dħul fis-suq ta’ preparazzjonijiet standardizzati għall-prodott mediċinali konkorrenti, b’mod partikolari peress li ċerti spiżeriji jkunu rrifjutaw li jiġi kkunsinnat lilhom il-prodott mediċinali konkorrenti; u applikazzjoni ta’ prezz fiss għas-sistema ta’ prodotti mediċinali jew prodotti ssussidjati oħra, mingħajr deċiżjoni, minn qabel ta’ awtorità nazzjonali] jistgħu jikkostitwixxu reklamar fis-sens tad-Direttiva 2006/114? Lingwa tal-kawża: l-Estonjan Jekk tingħata risposta fl-affermattiv għal din id-domanda, l-Artkolu 1(2) tad-Direttiva tal-Kunsill 2008/118/KE għandu jiġi interpretat fis-sens li dan jippermetti li d-dritt nazzjonali jipprevedi taxxa indiretta fuq il-bejgħ ta' prodotti suġġetti għad-dazju tas-sisa lill-konsumatur finali, użata biss għall-organizzazzjoni tat-trasport pubbliku, jekk l-awtorità lokali li tirċievi t-taxxa hija obbligata torganizza t-trasport pubbliku, obbligu li hija għandha tissodisfa irrispettivament mill-eżistenza ta' tali taxxa indiretta, u li, fl-aħħar mill-aħħar, l-ammont tal-finanzjament tal-organizzazzjoni tat-trasport pubbliku ma jiddipendix awtomatikament fuq l-ammont tat-taxxa miġbura, peress li l-ammont li għandu jiġi previst għall-organizzazzjoni tat-trasport pubbliku kien ġie ddeterminat b'mod preċiż, b'mod li, jekk it-taxxa indiretta tipproduċi iktar dħul, il-mezzi finanzjarji l-oħra previsti mill-awtoritajiet pubbliċi għall-organizzazzjoni tat-trasport pubbliku huma konsegwentement imnaqqsa u li, għall-kuntrarju, jekk it-taxxa fuq il-bejgħ tipproduċi inqas dħul, l-awtorità lokali għandha, bil-għan li torganizza t-trasport pubbliku, konsegwentement iżżid il-mezzi finanzjarji l-oħra, filwaqt li huwa madankollu possibbli, f'każ ta' diverġenza bejn il-previżjonijiet u t-taxxi effettiment miġbura, li jiġi emendat l-ammont tal-ispejjeż għall-organizzazzjoni tat-trasport pubbliku permezz ta' emenda tal-baġit tal-awtorità lokali? Jekk tingħata risposta fl-affermattiv għal din id-domanda, l-Artikolu 1(2) tad-Direttiva tal-Kunsill 2008/118/KE għandu jiġi interpretat fis-sens li dan jippermetti li l-prodotti suġġetti għad-dazju tas-sisa jkunu wkoll suġġetti għal taxxa indiretta li l-użu tagħha huwa ddeterminata wara l-istabbiliment tal-obbligu ta' ħlas ta' din it-taxxa? Lingwa tal-kawża: il-Portugiż Lingwa tal-kawża: il-Ġermaniż Lingwa tal-kawża: L-Isvediż L-Artikolu 6(1) tal-Ftehim ta' Assoċjazzjoni fis-settur tas-sajd bejn il-Komunità Ewropea u r-Renju tal-Marokk jista' jiġi kkunsidrat bħala klawżola ta' esklużività fis-sens li jeskludi l-possibbiltà għall-bastimenti Komunitarji li jistadu fiż-żoni tas-sajd Marokkini abbażi ta' liċenzji maħruġa esklużivament mill-awtoritajiet Marokkini kompetenti lill-proprjetarji Marokkini ta' kwoti tas-sajd? L-Artikolu 6(1) tal-Ftehim ta' Assoċjazzjoni fis-settur tas-sajd bejn il-Komunità Ewropea u r-Renju tal-Marokk jista' jiġi kkunsidrat bħala klawżola ta' esklużività fis-sens li jeskludi l-possibbiltà li jinkrew bastimenti Komunitarji lil kumpanniji Marokkini, permezz ta' kuntratt ta' bareboat charter (skont il-formola standard "Barecon 2001" BIMCO Standard Bareboat Charter), sabiex jistadu fiż-żoni tas-sajd Marokkini abbażi ta' liċenzji maħruġa esklużivament mill-awtoritajiet Marokkini kompetenti lill-proprjetarji Marokkini ta' kwoti tas-sajd? Ir-risposta għat-tieni domanda tkun differenti fil-każ fejn il-proprjetarju tal-bastiment jagħti wkoll lill-kumpannija Marokkina kompetenza fil-forma ta' amministrazzjoni u ekwipaġġ tal-bastiment tas-sajd kif ukoll assistenza teknika? Il-Ftehim ta' Assoċjazzjoni fis-settur tas-sajd bejn il-Komunità Ewropea u r-Renju tal-Marokk jippermetti li r-Renju tal-Marokk jiżviluppa u jeżerċita, b'mod parallel mal-Ftehim, attività nazzjonali tiegħu ta' sajd pelaġiku industrijali 'l isfel mid-disgħa u għoxrin parallel tat-tramuntana? Fil-każ ta' risposta affermattiva, dan il-ftehim jagħti lir-Renju tal-Marokk id-dritt li jikri bastimenti tas-sajd li jtajru bandiera ta' Stat Membru tal-Unjoni Ewropea jew li joħroġ liċenzji direttament lil dawn il-bastimenti, għas-sajd nazzjonali tiegħu, mingħajr l-awtorizzazzjoni tal-Komunità Ewropea? Lingwa tal-kawża: L-Isvediż Ir-Regolament ta' Implimentazzjoni tal-Kunsill (UE) Nru 917/2011 tat-12 ta' Settembru 2011 li jimponi dazju antidumping definittiv u jiġbor b'mod definittiv id-dazju provviżorju impost fuq l-importazzjonijiet tal-madum taċ-ċeramika li joriġina fir-Repubblika Popolari taċ-Ċina (ĠU L 238, p. 1) huwa invalidu għal xi waħda mir-raġunijiet segwenti: L-investigazzjoni tal-istituzzjonijiet tal-UE fiha żbalji manifesti ta' fatt, L-investigazzjoni tal-istituzzjonijiet tal-UE fiha żbalji manifesti ta' evalwazzjoni, Il-Kummissjoni kisret id-dmir ta' diliġenza u l-Artikolu 3(2) u (6) tar-Regolament tal-Kunsill (KE) Nru 1225/2009, tat-30 ta' Novembru 2009, dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (ĠU L 343, p. 51), Il-Kummissjoni naqset milli twettaq l-obbligi tagħha li jirriżultaw mill-Artikolu 20(1) tar-Regolament Nru 1225/2009 u naqset milli tosserva d-drittijiet tad-difiża tar-rikorrenti, Il-Kummissjoni, bi ksur tal-Artikolu 17 tar-Regolament Nru 1225/2009, ma ħaditx inkunsiderazzjoni l-informazzjoni pprovduta mir-rikorrenti, u/jew Il-Kummissjoni kisret l-obbligu ta' motivazzjoni (fis-sens tal-Artikolu 296 TFUE)? Lingwa tal-kawża: il-Ġermaniż Fil-każ li ċirkustanzi straordinarji li jkunu seħħew waqt vjaġġi preċedenti jkunu wkoll rilevanti għal titjira ulterjuri: il-miżuri raġonevoli li għandu jieħu t-trasportatur tal-ajru effettiv skont l-Artikolu 5(3) tar-Regolament għandhom ikunu intiżi biss għall-prevenzjoni taċ-ċirkustanzi straordinarji jew inkella għal-prevenzjoni ta' dewmien twil ukoll? L-interventi minn terzi li jaġixxu fuq responsabbiltà tagħhom stess u li ġew fdati b'kompiti relatati mal-attivitajiet ta' trasportatur tal-ajru jistgħu jiġu kkunsidrati bħala li jikkostitwixxu ċirkustanzi straordinarji fis-sens tal-Artikolu 5(3) tar-Regolament? Fil-każ li t-tielet domanda teħtieġ risposta pożittiva, huwa importanti għall-finijiet tal-evalwazzjoni li jkun magħruf minn min (kumpannija tal-ajru, operatur tal-ajruport, etc) ġie inkarigat it-terz? Lingwa tal-kawża: l-Ingliż tannulla s-sentenza tal-Qorti Ġenerali fil-punti speċifiċi indikati f'dan l-appell; tannulla l-miżuri kkontestati b'effett immedjat sa fejn japplikaw għal EIH; tikkundanna lill-Kunsill ibati l-ispejjeż tal-proċeduri ta' EIH quddiem il-Qorti Ġenerali kif ukoll quddiem il-Qorti tal-Ġustizzja fil-kuntest tal-appell. Il-Qorti Ġenerali wettqet żball ta' liġi u waslet għal konklużjoni li hija inkompatibbli mat-talbiet billi kkonkludiet li EIH aċċettat li hija wettqet it-tranżazzjonijiet li l-Kunsill ibbaża fuqhom sabiex jiġġustifika l-indikazzjoni tiegħu: EIH ma aċċettatx li hija wettqet it-tranżazzjonijiet li jinsabu fil-motivazzjoni tal-Kunsill. Iċ-ċaħda ta' EIH li hija wettqet it-tranżazzjonijiet li jinsabu fil-motivazzjoni kienet argumentata suffiċjentement fit-talbiet bil-miktub tagħha u għalhekk, kienet ammissibbli. Il-Qorti Ġenerali wettqet żball ta' liġi meta kkonkludiet li l-kriterji sostantivi għall-indikazzjoni kienu ssodisfatti: EIH ma aċċettatx li wettqet it-tranżazzjonijiet li l-Kunsill ibbaża fuqhom sabiex jiġġustifika l-indikazzjoni tiegħu u l-Kunsill naqas milli jipproduċi provi li juru l-kuntrarju. It-tranżazzjonijiet li hemm riferiment għalihom fir-rikors tal-EIH ma kinux jikkorrispondu mat-tranżazzjonijiet li l-Kunsill ibbaża fuqhom sabiex jiġġustifika l-indikazzjoni tiegħu. L-argument ta' EIH li ċerti tranżazzjonijiet kienu esklużi mill-portata tas-sistema ta' sanzjonijiet tal-UE (jiġifieri, ħlasijiet f'kontijiet iffriżati) kien biżżejjed sostanzjat u għalhekk ammissibbli. L-hekk imsejħa tranżazzjonijiet tat-tielet rimedju ġew approvati mill-awtorità nazzjonali kompetenti responsabbli milli timplementa sanzjonijiet fil-Ġermanja u għas-superviżjoni tal-EIH (il-Bundesbank), u l-Qorti Ġenerali żbaljat meta ddeċidiet li l-Bundesbank kienet eċċediet is-setgħat tagħha, u żbaljat meta ddeċidiet li EIH imissha kkontestat l-awtorità tal-Bundesbank li tagħti l-approvazzjonijiet li tat. Il-Qorti Ġenerali wettqet żball ta' liġi meta ċaħdet il-motivi ta' aspettattivi leġittimi/ċertezza legali tal-EIH: Il-Qorti Ġenerali adottat karatterizzazzjoni żbaljata tal-fatti fil-proċess u żbaljat meta ddeċidiet li EIH imissha pprevediet li hija kienet ser tiġi indikata sabiex tikkonforma mal-assigurazzjonijiet vinkolanti tal-Bundesbank. Il-Qorti Ġenerali żbaljat meta ddeċidiet li EIH ma setgħetx tibbaża fuq il-prinċipju ta' protezzjoni tal-aspettattivi leġittimi peress illi l-Bundesbank kienet eċċediet is-setgħat tagħha, peress li hija ma kinitx eċċediet is-setgħat tagħha, u anki jekk kienet għamlet dan, dan ma jipprekludix li jiġi invokat il-prinċipju ta' protezzjoni tal-aspettattivi leġittimi. Il-Qorti Ġenerali wettqet żball ta' liġi meta ddeċidiet li r-regoli rilevanti li permezz ta' dawn EIH ġiet indikata kienu mhux ambigwi. Il-Qorti Ġenerali wettqet żball ta' liġi meta ddeċidiet li EIH ma setgħetx tibbaża fuq l-Artikolu 32(2) tar-Regolament tal-Kunsill (UE) Nru 961/2010 meta kkontestat l-indikazzjoni tagħha u meta sostniet li s-sanzjonijiet imposti fuq EIH kienu jiżguraw effett preventiv li ma setax jintlaħaq mill-Bundesbank billi ma tapprovax iktar it-tielet rimedju jew li tawtorizza dawn it-tranżazzjonijiet: Fl-ipoteżi (li ġiet miċħuda) li EIH aġixxiet illegalment, l-Artikolu 32(2) kien jipprekludi l-indikazzjoni ta' EIH, peress illi EIH aġixxiet skont il-parir u l-linji gwida tal-Bundesbank f'kull rispett u ma kinitx taf jew ma kellhiex raġuni sabiex tissuspetta li aġixxiet illegalment. L-impożizzjoni ta' miżuri restrittivi fuq EIH kienet sproporzjonata peress illi kienu jeżistu miżuri iktar proporzjonati, peress illi l-Kunsill ikkunsidra li s-sistema regolatorja Ġermaniża kienet teħtieġ eżami mill-ġdid u forsi modifika, setgħet issuġġeriet dan l-eżami mill-ġdid lill-awtoritajiet Ġermaniżi, u l-awtoritajiet Ġermaniżi kienu jkunu marbuta li jikkooperaw skont id-dmir tagħhom ta' kooperazzjoni sinċiera, li l-Qorti Ġenerali b'mod żbaljat naqset milli tieħu inkunsiderazzjoni. Il-Qorti Ġenerali wettqet ukoll żball ta' liġi meta waslet għal konklużjoni inkonsistenti mad-dokumenti fil-proċess meta kkonkludiet li l-miżuri restrittivi kienu proporzjonati peress li fil-każ ta' EIH, it-tranżazzjonijiet rilevanti saru magħrufa wara li seħħ l-avveniment. Fl-ewwel lok, il-Bundesbank approvat it-tielet rimedju qabel ma EIH aġixxiet skont din l-approvazzjoni. Fit-tieni lok, jekk eżami mill-ġdid tal-approvazzjoni tagħha ta' tranżazzjonijiet tat-tielet rimedju mill-Bundesbank kien wassal għal bidla fil-pożizzjoni tal-Bundesbank dan kien ikollu effett preventiv għat-tranżazzjonijiet futuri kollha. Lingwa tal-kawża: l-Ispanjol tiddikjara inammissibbli r-rikors għal annullament fil-Kawża T-429/11 u tibgħat lura l-kawża quddiem il-Qorti Ġenerali sabiex tiddeċiedi fil-mertu; tikkundanna lill-Kummissjoni għall-ispejjeż kollha tal-proċeduri relatati mal-ammissibbiltà fiż-żewġ istanzi. Il-Qorti Ġenerali kisret id-dritt tal-Unjoni billi interpretat b'mod żbaljat il-ġurisprudenza dwar il-kunċett ta' benefiċjarju effettiv għall-finijiet tal-eżami tal-ammissibbiltà tar-rikors kontra deċiżjonijiet li jiddikjaraw sistema ta' għajnuna illegali u inkompatibbli. il-Qorti Ġenerali interpretat b'mod żbaljat il-ġurisprudenza dwar il-kunċett ta' benefiċjarju effettiv u żnaturat il-fatti billi applikatu għat-tranżazzjonijiet effettwati mir-rikorrenti wara l-21 ta' Diċembru 2007; il-Qorti Ġenerali wettqet ukoll żball ta' liġi fl-interpretazzjoni tagħha tal-kunċett ġurisprudenzjali ta' benefiċjarju effettiv fir-rigward ta' tranżazzjonijiet effettwati wara l-21 ta' Diċembru 2007. Il-Qorti Ġenerali wettqet żball ta' liġi fl-interpretazzjoni tagħha tal-aħħar parti tar-raba' paragrafu tal-Artikolu 263 TFUE. Il-Qorti Ġenerali wettqet żball ta' liġi meta ddeċidiet li d-deċiżjonijiet fil-qasam tas-sistema ta' għajnuna mill-Istat, bħal dawk fid-deċiżjoni kkontestata, jirrikjedu miżuri ta' eżekuzzjoni fis-sens tad-dispożizzjoni l-ġdida tat-Trattat. Il-Qorti Ġenerali wettqet żball ta' liġi billi adottat deċiżjoni li tikser id-dritt għal protezzjoni ġudizzjarja effettiva. Id-digriet appellat isostni li kunċett purament teoriku ta' dan id-dritt li jostakola lir-rikorrenti milli taċċedi għas-sistema preliminari f'kundizzjonijiet normali u mingħajr ma jkollha tikser il-liġi sabiex tikkontesta d-deċiżjoni kkontestata. Lingwa tal-kawża: il-Ġermaniż Rikors kontra d-deċiżjoni tal-Ewwel Bord tal-Appell tal-UASI, tas-16 ta' Lulju 2009 (Każ R 1289/2008-1), dwar proċedimenti ta' oppożizzjoni bejn shoe fashion group Lorenz Group AG u Fuzhou Fuan Leather Plastics Clothing Making Co. Ltd. Id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tas-16 ta' Lulju 2009 (Każ R 1289/2008-1), hija annullata. L-UASI għandu jbati l-ispejjeż tiegħu stess kif ukoll dawk sostnuti minn Lorenz Shoe Group AG. Fuzhou Fuan Leather Plastics Clothing Making Co. Ltd għandha tbati l-ispejjeż tagħha stess. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI tat-22 ta' Novembru 2011 (Każ R 2255/2010-1), dwar proċedimenti ta' oppożizzjoni bejn Herbacin cosmetic GmbH u l-Laboratoire Garnier et Cie. Id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tat-22 ta' Novembru 2011 (Każ R 2255/2010-1) hija annullata. L-UASI huwa kkundannat għall-ispejjeż. Lingwa tal-kawża: l-Ungeriż Rikors ippreżentat kontra d-deċiżjoni tal-Ewwel Bord tal-Appell tal-UASI, tas-26 ta' Ġunju 2012 (Każ R 997/2011-1), dwar proċedimenti ta' oppożizzjoni bejn Energy Brands Inc. u Vitaminaqua Ltd. Ir-rikors huwa miċħud. Vitaminaqua Ltd hija kkundannata għall-ispejjeż. Lingwa tal-kawża: il-Litwan Talba għall-annullament tad-deċiżjoni tal-EIGE tas-26 ta' Lulju 2012 li tiċħad l-offerta magħmula mir-rikorrenti fil-kuntest tas-sejħa għal offerti EIGE/2012/ADM/13. Id-deċiżjoni tal-Istitut Ewropew għall-Ugwaljanza bejn is-Sessi (EIGE) tas-26 ta' Lulju 2012 li tiċħad l-offerta magħmula minn UAB Gaumina fil-kuntest tas-sejħa għal offerti EIGE/2012/ADM/13 hija annullata. L-EIGE għandu jbati l-ispejjeż tiegħu stess kif ukoll dawk ta' Gaumina. Lingwa tal-kawża: il-Franċiż Talba għall-annullament tad-Deċiżjoni tal-Kunsill 2012/50/PESK, tas-27 ta' Jannar 2012, li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU L 27, p. 11), sa fejn tikkonċerna lir-rikorrent. Ma hemmx iktar lok li tingħata deċiżjoni dwar ir-rikors. Il-Kunsill tal-Unjoni Ewropea huwa kkundannat għall-ispejjeż. Lingwa tal-kawża: il-Franċiż Talba għall-annullament tad-Deċiżjoni tal-Kummissjoni C(2012) 2401 finali, tal-4 ta' April 2012, dwar it-teħid tal-attiv tal-grupp Sernam fil-kuntest tal-amministrazzjoni kkontrollata tiegħu. Ir-rikors huwa miċħud bħala inammissibbli. Ma hemmx lok li tingħata deċiżjoni fuq it-talbiet għal intervent tar-Repubblika Franċiża u ta' Calberson. Mory SA, Mory Team u Superga Invest għandhom ibatu, minbarra l-ispejjeż tagħhom, dawk sostnuti mill-Kummissjoni Ewropea. Ir-Repubblika Franċiża u Calberson, intervenjenti, għandhom ibatu l-ispejjeż tagħhom. Lingwa tal-kawża: l-Ingliż Talba għall-annullament tad-deċiżjoni li allegatament tinsab fl-ittra tal-Kummissjoni, tal-21 ta' Diċembru 2012 (Każ COMP/39.396 — reaġenti bbażati fuq il-karbur tal-kalċju u l-manjeżju għall-industriji tal-azzar u tal-gass), li biha din tal-aħħar talbet lir-rikorrenti sabiex tħallasha l-bilanċ tal-multa imposta fuqha permezz tad-Deċiżjoni tagħha C(2009) 5791 finali, tat-22 ta' Lulju 2009, dwar proċedura skont l-Artikolu 81 [KE] u tal-Artikolu 53 tal-Ftehim ŻEE, miżjuda b'interessi moratorji, jew li tipprovdi, favuriha, garanzija bankarja li tkopri dan l-istess ammont. Ir-rikors huwa miċħud. 1. garantovaná a.s. għandha tbati l-ispejjeż tagħha stess kif ukoll dawk sostnuti mill-Kummissjoni Ewropea. Lingwa tal-kawża: it-Taljan Appell mid-digriet tat-Tribunal għas-Servizz Pubbliku tal-Unjoni Ewropea (L-Ewwel Awla), tal-21 ta' Frar 2013, Marcuccio vs Il-Kummissjoni (F-113/11, li għadu ma ġiex ippubblikata fil-Ġabra), u intiż għall-annullament ta' dan id-digriet. L-appell huwa miċħud. Luigi Marcuccio għandu jbati l-ispejjeż tiegħu kif ukoll dawk esposti mill-Kummissjoni fil-kuntest ta' din l-istanza. Lingwa tal-kawża: it-Taljan Appell ippreżentat kontra d-digriet tat-Tribunal għas-Servizz Pubbliku tal-Unjoni Ewropea (It-Tielet Awla) tal-11 ta' Marzu 2013, Marcuccio vs Il-Kummissjoni (F-131/12, li għadu ma ġiex ippubblikat fil-Ġabra), u intiż sabiex jiġi annullat dan id-digriet. L-appell huwa miċħud. L. Marcuccio għandu jbati l-ispejjeż tiegħu kif ukoll dawk sostnuti mill-Kummissjoni Ewropea fil-kuntest ta' din l-istanza. Lingwa tal-kawża: it-Taljan Appell ippreżentat kontra d-digriet tat-Tribunal għas-Servizz Pubbliku tal-Unjoni Ewropea (It-Tielet Awla) tal-11 ta' Marzu 2013, Marcuccio vs Il-Kummissjoni (F-17/12, li għadu ma ġiex ippubblikat fil-Ġabra), u intiż sabiex jiġi annullat dan id-digriet. Ir-rikors huwa miċħud. L. Marcuccio għandu jbati l-ispejjeż tiegħu kif ukoll dawn sostnuti mill-Kummissjoni Ewropea fil-kuntest ta' din l-istanza. Lingwa tal-kawża: it-Taljan Talba għas-sospensjoni tal-eżekuzzjoni tad-Deċiżjoni tal-Kummissjoni 2013/173/UE, tat-8 ta' April 2013, dwar miżura adottata mid-Danimarka skont l-Artikolu 11 tad-Direttiva 2006/42/KE tal-Parlament Ewropew u tal-Kunsill li tipprojbixxi tip ta' makkinarju multifunzjonali li jintuża għat-tħaffir u l-ġarr ta' materjal (ĠU L 101, p. 29). It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: it-Taljan tannulla d-deċiżjoni tal-Kummissjoni Ewropea, tas-17 ta' Lulju 2013, li permezz tagħha hija eżiġiet il-ħlas tas-somma totali ta' EUR 212 411,89 għall-proġett Nru 224482, bl-isem MARE (EUR 80 352,07), għall-proġett Nru 216820, bl-isem SENIOR (EUR 53 138,40) u għall-proġett Nru 225010, bl-isem ECRN (EUR 78 231,42); u tikkundanna lill-KE għall-kumpens tad-dannu patrimonjali u morali subit, ta' EUR 3 000 000, jew ta' ammont li għandu jiġi kkwantifikat fil-mori tal-kawża, u tikkundannaha, barra minn hekk, għall-ħlas tal-ispejjeż, flimkien mal-interessi u b'teħid inkunsiderazzjoni tal-inflazzjoni monetarja fuq is-somom mogħtija. Il-kumpannija rikorrenti f'din il-kawża, li pparteċipat fi tliet proġetti approvati fil-kuntest tas-seba' programm-qafas tal-Komunità Ewropea għal attivitajiet ta' riċerka, ta' żvilupp teknoloġiku u ta' dimostrazzjoni (2007-2013), tikkontesta d-deċiżjoni tal-Kummissjoni intiża għall-ħlas lura parzjali tal-għajnuna mogħtija. Insostenn tar-rikors tagħha, ir-rikorrenti tinvoka tmien motivi. L-ewwel motiv ibbażat fuq l-inapplikabbiltà u l-assenza ta' effetti tal-Gwida Finanzjarja tal-2010 fir-rigward tal-proġetti MARE u SENIOR. F'dan ir-rigward, ir-rikorrenti tinvoka l-assenza ta' effett retroattiv tal-Gwida Finanzjarja tal-2010, sa fejn kellhom jiġu applikati l-Gwidi tal-2007, li kienu fis-seħħ fi żmien li saret is-sottoskrizzjoni tal-kuntratti. It-tieni motiv ibbażat fuq ir-rifjut, mill-KE u mill-kumpannija responsabbli għall-awditu, tad-dritt għal smigħ tar-rikorrenti. F'dan ir-rigward, ir-rikorrenti ssostni li l-KE ma osservatx ir-regoli tal-Anness II tal-kuntratt, kemm f'dak li jikkonċerna d-dritt għal smigħ, kif ukoll f'dak li jikkonċerna l-osservanza tat-termini għall-preżentazzjoni tar-rapporti. It-tielet motiv ibbażat fuq il-ksur tal-prinċipju ta' kooperazzjoni u ta' fiduċja reċiproka tal-KE fir-rigward tar-rikorrenti, f'dak li jikkonċerna b'mod iktar partikolari amministrazzjoni ħażina u attitudni ta' suspett li tikkawża preġudizzju. Ir-raba' motiv ibbażat fuq l-inċertezza tar-regoli applikabbli għall-SMEs għall-finijiet tar-rikonoxximent tal-ispejjeż ta' proġett. F'dan ir-rigward, ir-rikorrenti ssostni li l-KE tonqos milli tenfasizza r-riskji marbuta mal-mekkaniżmi ta' żball tas-sistema ta' kontabbiltà li jistgħu jwasslu għar-rifjut tal-ispejjeż kollha ta' proġett. Il-ħames motiv, ibbażat fuq in-nuqqas ta' applikazzjoni tar-regoli tal-International Audit Federation u tal-leġiżlazzjoni Ewropea applikabbli fil-qasam tal-awditu tal-SMEs. Is-sitt motiv, ibbażat fuq l-eliġibbiltà tal-ispejjeż ta' proġett u fuq l-assenzi ta' evalwazzjoni tal-awditu. Is-seba' motiv, ibbażat fuq il-fatt li l-kumpannija inkarigata mill-awditu ibbażat il-konklużjonijiet tagħha relatati mar-rifjut tal-ispejjeż prinċipalment fuq il-fatt tal-użu esklużiv tat-timesheets. F'dan ir-rigward, ir-rikorrenti ssostni li l-awdituri ċaħdu ċertu spejjeż tal-ivjaġġar għaliex dawn ma kinux inklużi fid-dokument ta' ppjanar inizjali (Dow); filwaqt li huwa normali li l-pjan tax-xogħol tal-proġetti jiġi ddettaljat minn sena għal sena. It-tmien motiv ibbażat fuq id-dritt leġittimu tar-rikorrenti li titħallas għall-attivitajiet eżegwiti b'mod korrett, u fuq l-arrikkiment indebitu tal-KE. F'dan ir-rigward, ir-rikorrenti ssostni li r-riżultati tal-proġetti MARE, SENIOR u ECNR ngħataw lill-KE fit-termini previsti. Din aċċettat mingħajr riżerva r-riżultati eċċellenti miksuba u l-Kummissarju Ewropew responsabbli mis-settur approvahom u ffirmahom. Fid-dawl tal-kwalità eċċellenti tax-xogħol ipprovdut, il-proġett ECNR ġie estiż b'sitt xhur. Ir-rifjut tal-ispejjeż kollha tal-proġetti għaldaqstant ikun imur kontra l-prinċipju ta' dritt leġittimu għar-remunerazzjoni tax-xogħol ipprovdut, li jwassal għal arrikkiment indebitu tal-KE. Lingwa tal-kawża: l-Ingliż Il-President tal-Ewwel Awla ordna t-tħassir tal-kawża. Lingwa tal-kawża: il-Franċiż Il-President tar-Raba' Awla ordna t-tħassir tal-kawża. Lingwa tal-kawża: il-Franċiż Annullament tad-deċiżjoni tal-Qorti tal-Awdituri, tat-13 ta' Diċembru 2012, li l-kwistjoni ma titressaqx quddiem il-Qorti tal-Ġustizzja sabiex tintalab teżamina jekk S., li dak iż-żmien kienet membru tal-Qorti tal-Awdituri, kinitx waqfet tissodisfa l-kundizzjonijiet meħtieġa jew l-obbligi li jirriżultaw mill-kariga tagħha, u li ma tingħatax deċiżjoni dwar l-ilmenti tar-rikorrenti, li ma tittieħed ebda miżura ta' natura li tirrikonoxxi b'mod pubbliku l-fastidju li tiegħu huma kienu vittmi, is-sofferenzi tagħhom, u li jittieħdu miżuri ta' natura sabiex jiġu integrati mill-ġdid ir-reputazzjoni leża tagħhom, il-kredibbiltà tagħhom u d-dinjità tagħhom u li jingħataw kumpens għad-dannu morali u materjali subit. jannulla d-deċiżjoni tat-13 ta' Diċembru 2012 tal-Qorti tal-Awdituri, bħala Awtorità tal-Ħatra, li ma tingħatax deċiżjoni dwar l-ilmenti tar-rikorrenti, li ma tittieħed ebda miżura ta' natura li tirrikonoxxi b'mod pubbliku l-fastidju li tiegħu huma kienu vittmi, is-sofferenzi tagħhom, u li jittieħdu miżuri ta' natura sabiex jiġu integrati mill-ġdid ir-reputazzjoni leża tagħhom, il-kredibbiltà tagħhom u d-dinjità tagħhom u li jingħataw kumpens għad-dannu morali u materjali subit; jikkundanna lill-Qorti tal-Awdituri għall-ispejjeż. Lingwa tal-kawża: l-Ingliż Annullament tad-deċiżjoni li ttemm il-kuntratt ta' xogħol tar-rikorrenti u bħala konsegwenza, jordna lill-konvenuta sabiex ir-rikorrenti tiġi reintegrata, il-ħlas tal-benefiċċji finanzjarji tagħha minn mindu daħal fis-seħħ it-tmiem tal-kuntratt sar-reintegrazzjoni tagħha, bi tnaqqis tad-dħul possibbli tagħha għall-istess perijodu, flimkien mal-interessi moratorji kkalkolati bir-rata tal-Bank Ċentrali Ewropew miżjuda bi 3 punti, u, fl-aħħar nett, jikkundanna lill-konvenuta tikkumpensa d-dannu morali subit mir-rikorrenti. jannulla d-deċiżjoni tal-31 ta' Jannar 2013 li ttemm il-kuntratt ta' xogħol tar-rikorrenti; jannulla d-deċiżjoni tat-22 ta' Awwissu 2013 li tiċħad l-ilment tar-rikorrenti; bħala konsegwenza, jordna r-reintegrazzjoni tar-rikorrenti u li tħallasha benefiċċji finanzjarji minn mindu daħal fis-seħħ it-tmiem tal-kuntratt sar-reintegrazzjoni tagħha, bi tnaqqis tad-dħul possibbli tagħha għall-istess perijodu, flimkien mal-interessi moratorji kkalkolati bir-rata tal-Bank Ċentrali Ewropew miżjuda bi 3 punti; jikkundanna lill-konvenuta għall-ispejjeż.